**Sadarbības līgums**

**par dalību programmā „Izaugsme un nodarbinātība” prioritārā virzienā „Pāreja uz ekonomiku ar zemu oglekļa emisijas līmeni visās nozarēs” 4.5.1. specifiskā atbalsta mērķa „Attīstīt videi draudzīgu sabiedriskā transporta infrastruktūru” 4.5.1.1. pasākumā „Attīstīt videi draudzīgu sabiedriskā transporta infrastruktūru**

**(sliežu transporta)” un tā ietvaros apstiprinātajiem projektiem**

Daugavpilī 2016.gada \_\_\_.\_\_\_\_\_\_\_\_\_\_\_\_\_\_\_\_\_\_\_\_

Daugavpils pilsētas dome, reģistrācijas Nr.90000077325, juridiskā adrese: Krišjāņa Valdemāra iela 1, Daugavpils, tās priekšsēdētāja Jāņa Lāčplēša personā, kura darbojas pamatojoties uz likuma „Par pašvaldībām” 69.panta pirmās daļas 6.punktu, turpmāk tekstā „Sadarbības partneris”, no vienas puses un akciju sabiedrība „Daugavpils satiksme”, reģistrācijas Nr.41503002269, juridiskā adrese: 18. novembra iela 183, Daugavpils, tās valdes locekļa Ēvalda Mekša un valdes locekles Sabīnes Šņepstes personā, kuri darbojas uz Statūtu pamata, turpmāk tekstā – „Projekta iesniedzējs”, no otras puses, abas kopā līguma tekstā sauktas „Puses”, pamatojoties uz Daugavpils pilsētas domes 2016.gada 13.oktobra lēmumu Nr.555, ņemot vērā Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 18.panta otrās daļas 2.punktu, Ministru kabineta 2014.gada 16.decembra noteikumu Nr.784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 3.,4.,5.punktu, Ministru kabineta 2016.gada 3.maija noteikumu Nr.281 „Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” 15.,16., 17.,18.punktu, ievērojot starp Sadarbības partneri un Projekta iesniedzēju 2011.gada 28.decembrī noslēgtā Sabiedriskā transporta pakalpojumu pasūtījuma līguma pārvadājumiem ar tramvajiem un tā pielikumu nosacījumus, noslēdz šādu līgumu:

**1. Līguma priekšmets**

1.1. Sadarbības partneris, pamatojoties uz Projekta iesniedzēja saņemto finansējumu no programmas „Izaugsme un nodarbinātība” prioritārā virzienā „Pāreja uz ekonomiku ar zemu oglekļa emisijas līmeni visās nozarēs” 4.5.1. specifiskā atbalsta mērķa „Attīstīt videi draudzīgu sabiedriskā transporta infrastruktūru” 4.5.1.1. pasākumā „Attīstīt videi draudzīgu sabiedriskā transporta infrastruktūru (sliežu transporta)” un tās ietvaros apstiprinātajiem projektiem, apņemas:

1.1.1. piešķirt Projekta iesniedzējam tiesības izmantot tās valdījumā vai īpašumā esošo zemi esošo un jauno tramvaju sliežu ceļu būvniecībai vai pārbūvei;

1.1.2. nodrošināt līdzfinansējumu Projekta iesniedzēja apstiprinātā projekta realizācijai tādā apmērā, kādā to paredz Ministru kabineta 2016.gada 3.maija noteikumu Nr.281 „Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” 10.punkts.

1.2. Projekta iesniedzējs apņemas:

1.2.1. sagatavot un iesniegt nepieciešamo dokumentāciju dalībai programmā „Izaugsme un nodarbinātība” prioritārā virzienā „Pāreja uz ekonomiku ar zemu oglekļa emisijas līmeni visās nozarēs” 4.5.1. specifiskā atbalsta mērķa „Attīstīt videi draudzīgu sabiedriskā transporta infrastruktūru” 4.5.1.1. pasākumā „Attīstīt videi draudzīgu sabiedriskā transporta infrastruktūru (sliežu transporta)” ar mērķi saņemt finansējumu programmas ietvaros atbalstāmā projekta realizācijai.

1.2.2. nodrošināt projekta ietvaros izbūvētās infrastruktūras un iegādāto pamatlīdzekļu uzturēšanu pēc projekta ieviešanas atbilstoši Eiropas Parlamenta un Padomes Regulā (ES) Nr. 1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.pantā paredzētajiem nosacījumiem.

**2. Sadarbības partnera piedalīšanās projekta īstenošanā**

2.1. Īpašumā vai valdījumā esošās zemes piešķiršanu projekta īstenošanai, kā arī projekta līdzfinansējuma piešķiršanu Sadarbības partneris veic, pamatojoties uz Projekta iesniedzēja noslēgto civiltiesisko līgumu par projekta īstenošanu, pamatojoties uz Daugavpils pilsētas domes 2016.gada 13.oktobra lēmumu Nr.555, kā arī ņemot vērā starp Sadarbības partneri un Projekta iesniedzēju 2011.gada 28.decembrī noslēgtā Sabiedriskā transporta pakalpojumu pasūtījuma līguma pārvadājumiem ar tramvajiem un tā pielikumu nosacījumus.

2.2. Par projekta līdzekļiem izbūvētā infrastruktūra vai iegādātie pamatlīdzekļi ir uzskatāmi par Projekta iesniedzēja īpašumu.

**3. Līguma darbības termiņš**

3.1. Līgums stājas spēkā ar tā parakstīšanas dienu un darbojas līdz Ministru kabineta 2016.gada 3.maija noteikumos Nr.281 „Darbības programmas „Izaugsme un nodarbinātība” 4.5.1. specifiskā atbalsta mērķa „Attīstīt videi draudzīgu sabiedriskā transporta infrastruktūru” 4.5.1.1. pasākuma „Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi”” 32.punktā noteiktajam civiltiesiskā līguma par projekta īstenošanu darbības termiņa beigām.

**4. Projekta iesniedzēja tiesības un pienākumi**

4.1. Projekta iesniedzējam ir tiesības:

4.1.1. saņemt projekta realizācijai nepieciešamo līdzfinansējumu no Sadarbības partnera, kā arī izmantot Sadarbības partnera valdījumā vai īpašumā esošo zemi, kura tiks piešķirta projekta realizācijai, ievērojot civiltiesiskā līgumā par projekta īstenošanu noteikto kārtību un termiņus;

4.1.2. sniegt Sadarbības partnerim priekšlikumus par grozījumiem Sadarbības līgumā;

4.1.3. veikt par projekta līdzekļiem izbūvētās infrastruktūras vai iegādāto pamatlīdzekļu pārbūvi vai modernizēšanu, ja minēto darbību veikšanas rezultātā tiek veicināta sasniegto rezultātu ilgtspēja un projekta ietvaros radīto vērtību saglabāšana. Projekta iesniedzējam pirms par projekta līdzekļiem izbūvētās infrastruktūras vai iegādāto pamatlīdzekļu pārbūves vai modernizēšanas ir pienākums saskaņot minētās darbības ar Sadarbības partneri, saņemot viņa rakstveida piekrišanu.

4.2. Projekta iesniedzējam ir pienākumi:

4.2.1. nodrošināt projekta ietvaros izbūvētās infrastruktūras un iegādāto pamatlīdzekļu izmantošanu atbilstoši tās izveides mērķim un normatīvo aktu prasībām;

4.2.2. ne retāk kā reizi trijos mēnešos publicēt interneta mājas lapā <http://satiksme.daugavpils.lv/> aktuālo informāciju par projekta īstenošanas gaitu;

4.2.3. informēt Sadarbības partneri par problēmām, kas radušās projekta īstenošanas vai izbūvētās infrastruktūras/iegādāto pamatlīdzekļu izmantošanas laikā;

4.2.4. sniegt Sadarbības partnerim tās pienākumu un tiesību realizācijai nepieciešamo informāciju, kā arī citu Sadarbības partnera pieprasīto informāciju, kas saistīta ar Sadarbības līguma izpildi un projekta realizāciju kopumā;

4.2.5. savlaicīgi brīdināt Sadarbības partneri par gadījumiem vai apstākļiem, kas var ietekmēt vai ietekmē Sadarbības līguma izpildi vai projekta realizāciju, veikt visas iespējamās darbības negatīvo seku novēršanai vai mazināšanai, ko var radīt iepriekš minētie gadījumi vai apstākļi;

4.2.6. nodrošināt Sadarbības partnerim vai tā pilnvarotām personām pieeju visai ar Sadarbības līguma vai projekta realizāciju saistītai dokumentācijai, tai skaitā, finanšu informācijai audita veikšanas nolūkā;

4.2.7. nodrošināt Sadarbības partnerim vai tā pilnvarotām personām piekļuvi visai projekta ietvaros izbūvētai infrastruktūrai un iegādātiem pamatlīdzekļiem;

4.2.8. pieņemt un savas kompetences ietvaros izskatīt fizisko un juridisko sūdzības par projekta īstenošanas gaitu un par projekta ietvaros izbūvētās infrastruktūras un iegādāto pamatlīdzekļu lietošanas problēmām;

4.2.9. informēt Sadarbības partneri par izmaiņām Projekta iesniedzēja pamatdokumentos (statūtos, dibināšanas līgumā), amatpersonu izmaiņām un izmaiņām amatpersonu pārstāvības apjomā;

4.2.10. pēc iespējas ātrāk, bet ne vēlāk kā 24 stundu laikā, sniegt Sadarbības partnerim informāciju par gadījumiem (piemēram, ceļu satiksmes negadījums, pasažieru, darbinieku vai citu personu miesas bojājumu, nāves gadījumi u.c.), kas radušies projekta ietvaros iegādāto pamatlīdzekļu lietošanas procesā, finansētās infrastruktūras būvniecības procesā vai izmantojot par projekta līdzekļiem izbūvēto infrastruktūru;

4.2.11. nekavējoties paziņot Sadarbības partnerim par visiem Sadarbības līgumā vai par projekta līdzekļiem iegādāto pamatlīdzekļu piegādes problēmām, vai par projekta līdzekļiem finansētās infrastruktūras būvniecības līgumos paredzēto termiņu kavējumiem, kā arī par citiem šī Sadarbības līgumā vai par projekta finansētās infrastruktūras būvniecības līgumos paredzēto nosacījumu neizpildes gadījumiem, norādot saistību neizpildes iemeslus, kā arī iespējas un nepieciešamo laiku to izpildei;

4.2.12. nodrošināt apstiprinātā projekta ietvaros piešķirtā finansējuma un Sadarbības partnera piešķirtā finansējuma daļas izlietošanu atbilstoši projekta dokumentācijā norādītājiem mērķiem;

4.2.13. nodrošināt, lai projektam piešķirtais Sadarbības partnera līdzfinansējums, kā arī Sadarbības partnera piešķirtā zeme, tiktu izlietoti un izmantoti saskaņā ar pareizajiem finanšu un pamatlīdzekļu pārvaldības principiem, ievērojot saimnieciskumu, lietderību un efektivitāti;

4.2.14. nodrošināt normatīvajos aktos noteikto prasību ievērošanu, kas attiecas uz projekta ietvaros iegādāto pamatlīdzekļu vai finansētās infrastruktūras būvniecības un lietošanas dokumentāciju;

4.2.15. nodrošināt atsevišķu grāmatvedības uzskaiti par katra realizējamā projekta izdevumiem vai atbilstošu uzskaites kodu sistēmu attiecībā uz visiem ar realizējamo projektu saistītajiem darījumiem;

4.2.16. veikt jebkuru ar Sadarbības līguma saistītu dokumentu uzglabāšanu. Visi ar Sadarbības līgumu saistītie dokumenti ir uzglabājami gan izdrukātā, gan elektroniskā veidā atbilstoši normatīvo aktu prasībām;

4.2.17. izslēgt no projekta atbalstāmām izmaksām izdevumus, kuri tiek atlīdzināti no citiem Projekta iesniedzējam piešķirtajiem Eiropas Savienības finansējumu fondiem;

4.2.18. nodrošināt projekta realizāciju no saviem līdzekļiem, ja projekta īstenošanas gaitā tās izmaksas ir pieaugušas;

4.2.19. pildīt citus pienākumus un veikt darbības, kas tieši nav minētas šī Sadarbības līgumā, bet ir nepieciešamas tā izpildei.

**5. Sadarbības partnera tiesības un pienākumi**

5.1. Sadarbības partnerim ir tiesības:

5.1.1. normatīvajos aktos noteiktā kartībā veikt projekta realizācijas un Sadarbības līguma izpildes kontroli un uzraudzību;

5.1.2. izteikt brīdinājumu un uzdod Projekta iesniedzējam Sadarbības partnera noteiktajā termiņā novērst konstatētos normatīvo aktu, šī Sadarbības līguma vai projekta ietvaros finansēto pamatlīdzekļu iegādes procesa vai projekta ietvaros finansētās infrastruktūras būvniecības līguma pārkāpumus;

5.1.3. piemērot Projekta iesniedzējam soda sankcijas Sadarbības līguma minētajos gadījumos un apmērā;

5.1.4. veicot Sadarbības līguma un pārējo normatīvo aktu ievērošanas uzraudzību un kontroli, iepazīties ar Projekta iesniedzēja uzņēmumā veiktās ar projekta realizāciju saistītās naudas plūsmas uzskaiti, Projekta iesniedzēja grāmatvedības un citiem ar projekta aprēķiniem un maksājumiem saistītajiem dokumentiem, kas pamato projekta realizāciju, kā arī citu informāciju un dokumentus, kas attiecas uz Projekta iesniedzēja darbībām projekta realizācijas jomā;

5.1.5. piekļūt jebkurām ar projekta realizāciju saistītām vietām (projekta ietvaros izbūvētas infrastruktūras objekti, administrācijas telpas, remontdarbnīcas u.c.), kā arī Projekta iesniedzēja pamatlīdzekļiem;

5.1.6. neizmaksāt Projekta iesniedzējam projekta līdzfinansējuma daļu vai atprasīt no Projekta iesniedzēja saņemto projekta līdzfinansējuma daļu, kā arī nepiešķirt projekta realizācijai nepieciešamo zemi, ja ir konstatēts, ka Projekta iesniedzējs ir pārkāpis Sadarbības līguma vai ar projekta realizāciju saistītā civiltiesiskā līguma un/vai normatīvo aktu prasības.

5.2. Sadarbības partnerim ir pienākums:

5.2.1. nodrošināt Projekta iesniedzējam projekta līdzfinansējuma daļas izmaksāšanu, kā arī projekta realizācijai nepieciešamās zemes lietošanas tiesību piešķiršanu šī Sadarbības līgumā un civiltiesiskā līgumā par projekta īstenošanu noteiktajā kārtībā un apmērā;

5.2.2. divdesmit četru stundu laikā informēt Projekta iesniedzēju par projekta līdzfinansējuma daļas izmaksas apturēšanas iemesliem, kā arī par citiem jautājumiem, kas ir saistīti ar projekta realizāciju;

5.2.3. par projekta dokumentācijas audita veikšanu informēt Projekta iesniedzēju vismaz divdesmit četras stundas iepriekš;

5.2.4. ierīkot, labiekārtot un uzturēt pieturvietas un apgaismojuma infrastruktūru, kas nepieciešama projekta ietvaros izbūvētās infrastruktūras un iegādāto pamatlīdzekļu izmantošanai (lietošanai);

5.2.5. saskaņot par projekta līdzekļiem izbūvētās infrastruktūras vai iegādāto pamatlīdzekļu dokumentāciju un infrastruktūras plānoto atrašanās vietu;

Daugavpils pilsētas domes mājas lapā [www.daugavpils.lv](http://www.daugavpils.lv) publicēt paziņojumu par šī Sadarbības līguma noslēgšanu, projekta kopējā finansējuma un Sadarbības partnera līdzfinansējuma apjomu, Projekta iesniedzēja sagatavotā projekta apstiprināšanu un tās ietvaros veicamām darbībām.

**6. Strīdu izskatīšana**

6.1. Par Sadarbības līguma pilnīgu vai daļēju neizpildi Puses ir atbildīgas Sadarbības līgumā noteiktajā kārtībā un apmērā.

6.2. Katra no šī Sadarbības līguma pusēm atlīdzina otrai pusei ar līguma nosacījumu neizpildi radītos zaudējumus. Pusei, kurai pilnīgas vai daļējas šī Sadarbības līguma nosacījumu neizpildes rezultātā nodarīti zaudējumi, jāpierāda, ka tie radušies otras Puses darbības vai bezdarbības rezultātā, jāpierāda šo zaudējumu esamības un zaudējumu apmērs.

6.3. Visus strīdus un domstarpības, kas rodas šī Sadarbības līguma izpildes laikā, Puses risina pārrunu ceļā, savstarpēji vienojoties.

6.4. Ja Puses nepanāk vienošanos 5 (piecu) darba dienu laikā, strīda risināšanai izveido ekspertu komisiju – katra Puse nozīmē vienu ekspertu, kuri, savstarpēji vienojoties, izvēlas trešo personu. Izdevumus, kas saistīti ar katras Puses nozīmēta eksperta darbu, sedz attiecīgā Puse, bet trešā eksperta darba izdevumus Puses sedz vienlīdzīgās daļās.

6.5. Ja ekspertu komisijas piedāvātais strīda risinājums neapmierina vienu vai abas Puses, tālāk strīdus risina normatīvajos aktos noteiktā kārtībā.

**7. Sadarbības līguma grozīšana un izbeigšana**

7.1. Puses ir tiesīgas izdarīt grozījumus Sadarbības līgumā, savstarpēji par to vienojoties. Grozījumi stājas spēkā pēc to noformēšanas rakstveidā, abu Pušu parakstīšanas un saskaņošanas ar Sadarbības iestādi *(Centrālā finanšu un līgumu aģentūra)*, izņemot gadījumus, kad Sadarbības līguma grozījumos tiek noteikts cits spēkā stāšanās termiņš. Līguma grozījumi pievienojami Sadarbības līgumam un kļūst par tā neatņemamu sastāvdaļu.

7.2. Puses ir tiesīgas izbeigt Sadarbības līgumu pirms noteiktā termiņa, savstarpēji vienojoties un sastādot vienošanos par līguma izbeigšanu.

7.3. Projekta iesniedzējam ir tiesības vienpusēji izbeigt Sadarbības līgumu vienu mēnesi iepriekš, paziņojot par to Sadarbības partnerim, ja Sadarbības partneris nepamatoti nepārskaita savu līdzfinansējuma daļu par projekta īstenošanu vai nenodrošina projekta realizācijai nepieciešamā nekustamā īpašuma piešķiršanu Projekta iesniedzējam, vai nepamatoti aizkavē projekta realizācijai nepieciešamās dokumentācijas saskaņošanu.

7.4. Sadarbības partnerim ir tiesības nekavējoties vienpusēji izbeigt līgumu, ja:

7.4.1. Projekta iesniedzējs nepamatoti aizkavē projekta dokumentācijas izstrādi, projekta dokumentācijas iesniegšanu vai atbalstītā projekta realizācijas uzsākšanu;

7.4.2. Projekta iesniedzējs nepamatoti aizkavē par projekta līdzekļiem izbūvētās infrastruktūras vai iegādāto pamatlīdzekļu ekspluatācijas uzsākšanu vai traucē tās ekspluatācijai;

7.4.3. Projekta iesniedzējs novirza projekta ietvaros saņemto finansējumu projekta dokumentācijā neparedzētiem mērķiem.

7.5. Sadarbības partnerim ir tiesības vienpusēji izbeigt Sadarbības līgumu vienu mēnesi iepriekš par to paziņojot Projekta iesniedzējam, ja:

7.5.1. Projekta iesniedzējs pēc Sadarbības partnera brīdinājuma nenovērš un turpina konstatētā pārkāpuma izdarīšanu vai izdara jaunus pārkāpumus;

7.5.2. Projekta iesniedzējs nepamatoti rada šķēršļus Sadarbības līguma uzraudzības un kontroles veikšanai;

7.5.3. Projekta iesniedzējs nespēj pildīt Sadarbības līguma nosacījumus, civiltiesiskā līguma par projekta īstenošanu nosacījumus vai Projekta iesniedzēja darbība tiek izbeigta vai pārtraukta.

7.6. Sadarbības līguma izbeigšana ir pamats projekta ietvaros saņemtā Sadarbības partnera līdzfinansējuma atmaksāšanai un piešķirtā nekustamā īpašuma lietošanas tiesību izbeigšanai.

**8. Nepārvarama vara**

8.1. Pušu pienākums ir nodrošināt Sadarbības līguma nepārtrauktību, izņemot nepārvaramas varas gadījumus.

8.2. Par nepārvaramu varu šī Sadarbības līguma ietvaros tiek uzskatīts jebkurš notikums, kas nav atkarīgs no Pušu gribas, tieši attiecas uz šī Sadarbības līguma izpildi un kuru nevarēja un nevajadzēja paredzēt Sadarbības līguma slēgšanas brīdī. Ar šādiem apstākļiem tiek domāti, bet nav ierobežoti – dabas katastrofas, ugunsgrēks, epidēmija, karš, nemieri, mobilizācija, valsts varas vai pārvaldes institūciju lēmumi vai rīcība, kas nepieļauj Sadarbības līguma izpildi.

8.3. Puse, kura nokļuvusi nepārvaramas varas apstākļos, nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža, informē par to otru Pusi, lai veiktu nepieciešamos pasākumus nepārvaramas varas apstākļu radīto seku novēršanai, tai skaitā izskatītu iespēju maršruta apkalpošanā iesaistīt citus pārvadātājus.

8.4. Ja nepārvaramas varas gadījums ilgst vairāk par 30 dienām, vienai vai otrai Pusei ir tiesības lauzt Sadarbības līgumu bez pienākuma atlīdzināt zaudējumus.

**9. Nobeiguma noteikumi**

9.1. Jebkuri kontakti par jautājumiem, kas saistīti ar Sadarbības līgumu, Pušu starpā notiek rakstveidā, nosūtot pa pastu, elektroniski vai iesniedzot personiski Pušu pārstāvjiem pret parakstu par saņemšanu.

9.2. Pušu pienākums savlaicīgi informēt par Sadarbības līgumā norādītās adreses maiņu.

9.3. Kādam no Sadarbības līguma noteikumiem zaudējot spēku normatīvo aktu izmaiņu gadījumā, līgums nezaudē spēku tā pārējos punktos. Šādā gadījumā Pusēm ir pienākums piemērot Sadarbības līgumu atbilstoši spēkā esošo normatīvo aktu prasībām.

9.4. Puses vienojas, ka Sadarbības līguma nosacījumi uzskatāmi par konfidenciālo informāciju un nav izpaužami trešajām personām bez abu Pušu piekrišanas, izņemot gadījumus, kad Sadarbības līguma nosacījumu izpaušana ir paredzēta normatīvajos aktos.

9.5. Pušu reorganizācija vai to vadītāju maiņa nevar būt par pamatu Sadarbības līguma izbeigšanai. Gadījumā, ja kāda no Pusēm tiek reorganizēta, līgums paliek spēkā un tā noteikumi ir saistoši Puses tiesību un saistību pārņēmējam.

9.6. Nekādas mutiskas vienošanās, diskusijas vai argumenti, kas izteikti Sadarbības līguma sastādīšanas laikā un nav iekļauti līguma noteikumos un pielikumos, netiek uzskatīti par līguma noteikumiem.

9.7. Puses vienojas, ka visi Sadarbības līgumam pievienotie dokumenti, ir uzskatāmi par konfidenciālu informāciju, kura nav izpaužama trešajām personām bez abu Pušu rakstveida piekrišanas, izņemot, kad šādas informācijas izpaušana ir paredzēta normatīvajos aktos.

9.8. Par Sadarbības līguma izpildes jautājumiem Sadarbības partnera atbildīgā kontaktpersona ir Lilija Rēķe, tālrunis: 65404322, e-pasts: [lilija.reke@daugavpils.lv](mailto:lilija.reke@daugavpils.lv), Projekta iesniedzēja atbildīgā kontaktpersona ir Sabīne Šņepste, tālrunis: 65476067, e-pasts: [sabine.snepste@daugavpils.lv](mailto:sabine.snepste@daugavpils.lv).

9.9. Sadarbības līgums sastādīts uz parakstīts trijos eksemplāros latviešu valodā uz 7 lapām, kuriem ir vienāds juridiskais spēks, katra Puse saņem vienu līguma eksemplāru un viens nosūtāms Sadarbības iestādei *(Centrālā finanšu un līgumu aģentūra)*.

**Pušu rekvizīti un paraksti**

|  |  |
| --- | --- |
| **Sadarbības partneris** | **Projekta iesniedzējs** |
| Daugavpils pilsētas dome  reģ.Nr.90000077325  K.Valdemāra ielā 1, Daugavpilī  Daugavpils pilsētas domes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_ J.Lāčplēsis | Akciju sabiedrība „Daugavpils satiksme”  reģ.Nr.41503002269  18.novembra ielā 183, Daugavpilī  Valdes loceklis \_\_\_\_\_\_\_\_\_\_\_\_\_ Ē.Mekšs  Valdes locekle \_\_\_\_\_\_\_\_\_\_\_\_\_\_ S.Šņepste |